1η Διερεύνηση

«Η αποδάσωση του Αμαζονίου»

Εργασία μαθητών κατά ζεύγη ή σε μικρές ομάδες.

Για περίπου 20 χρόνια, η αποψίλωση των δασών του τροπικού δάσους του Αμαζονίου συνεχίζει να αυξάνεται. Από μια συνολική έκταση 4,2 εκατομμυρίων \( km^2 \), ήταν μόνο 2,8 εκατομμύρια \( km^2 \) δάσους άθικτη το 1999. Μερικοί περιβαλλοντολόγοι φτάνουν στο σημείο να φοβούνται την πλήρη εξαφάνιση αυτού του «πνεύμονα του κόσμου». Η γραφική παράσταση παριστάνει ένα σενάριο της εξέλιξης της αποψίλωσης των δασών του τροπικού δάσους του Αμαζονίου. Εάν αυτός ο ρυθμός αποψίλωσης παρέμενε σταθερός στο μέλλον, σε πόσα χρόνια θα καταστρεφόταν ολοσχερώς το τροπικό δάσος του Αμαζονίου;

2η Διερεύνηση

«Επιμήκυνση του ελατηρίου»

Εργασία μαθητών κατά ζεύγη ή σε μικρές ομάδες.

Ένα ελατήριο έχει αρχικό μήκος 20 cm. Από το άκρο του ελατηρίου κρεμάμε μάζες και μετράμε την επιμήκυνση του ελατηρίου. Οι μετρήσεις μας έδωσαν τον ακόλουθο πίνακα αντίστοιχων τιμών:

Μάζα x (σε g) | 10 | 20 | 30 | 40 | 50
--- | --- | --- | --- | --- | ---
Επιμήκυνση y (σε cm) | 14 | 28 | 42 | 56 | 70

1. Να εξετάσετε αν τα ποσά «επιμήκυνση» και «μάζα» είναι ανάλογα.
2. Να εκφράσετε το ολικό μήκος του ελατηρίου ως συνάρτηση της μάζας.
3. Να σχεδιάσετε τη γραφική παράσταση της συνάρτησης.

Διερεύνηση 3: Ταξινόμηση γραφικών παραστάσεων.

Εργασία μαθητών κατά ζεύγη ή σε μικρές ομάδες.

Οι παρακάτω γραφικές παραστάσεις απεικονίζουν τη σχέση μεταξύ δύο μεταβλητών:

α) Να ταξινομήσετε τις γραφικές παραστάσεις σε δύο ομάδες, από τις οποίες η μία ομάδα να αποτελείται από εκείνες που έχουν κοινά μαθηματικά χαρακτηριστικά με την Α, ενώ η άλλη ομάδα να περιλαμβάνει εκείνες που δεν έχουν κοινά χαρακτηριστικά. Να βρείτε όσο περισσότερους διαφορετικούς τρόπους ταξινόμησης μπορείτε και να εξηγήσετε κάθε φορά το κριτήριο της ταξινόμησης.

β) Να επιλέξετε μια διαφορετική γραφική παράσταση (όχι την Α) και να ταξινομήσετε ξανά τις γραφικές παραστάσεις με τον ίδιο τρόπο.

# Οθόνη Βοήθειας

## Οδηγίες

Διαβάστε το παρακάτω υλικό για να αποκτήσετε μία καλύτερη κατανόηση του θέματος. Το συμπληρωματικό περιεχόμενο περιέχει ενδιαφέρουσες πληροφορίες και παραδείγματα που θα σας βοηθήσουν να εμβαθύνετε στη γνώση σας. Μη διστάσετε να επιστρέψετε σε αυτήν την ενότητα όποτε το κρίνετε απαραίτητο.

# Καρτέλα Συντελεστών